**REGULAMENTUL DE ORGANIZARE ȘI FUNCȚIONARE AL**

**FEDERAȚIEI ROMÂNE DE ȘAH (DRAFT PROPUS PENTRU DEZBATERE PUBLICĂ)**

*Cu* ***albastru*** *sunt texte noi propuse, iar cu* ***roşu*** *texte care se propun a fi eliminate.*

*ROF a fost reorganizat pe articole şi numerotat.*

***Sinteza modificărilor propuse:***

*1.S-au introdus anumite prevederi noi referitoare la:*

*- rolul şi atribuţiile colegiilor şi comisiilor de specialitate (nu exista nicio referire la comisii in vechiul ROF)*

*- asumarea de către FRŞah a rolului de promovare a şahului ca instrument educaţional*

*- digitalizarea activităţii FRŞah*

*2.S-au actualizat competiţiile interne şi internaţionale care intră sub incidenţa ROF*

*3.Se propun modificări cu privire la condiţiile de omologare a turneelor şi cu privire la organizarea de turnee de către FRŞah*

*4.Se propune crearea Lotului Naţional B de arbitri, cu scopul susţinerii promovării elementului feminin în arbitraj şi a arbitrilor sub 35 de ani.*

*5.Se propun unele modificări cu privire la transferarea jucătorilor, dubla legitimare, dreptul de joc al jucătorilor etc.*

*6.Se propune acordarea unor drepturi de participare în turneele naţionale pe echipe pentru jucătorii din listele rating FIDE ale altor ţări care au cetăţenia română şi pentru juniorii din listele rating FIDE ale altor ţări care au cetăţenia română sau au cel puţin un părinte cu cetăţenia română.*

*7.Se propune renunţarea la editarea trimestrială a Buletinului Intern al FRŞah, deoarece se realizează deja lunar un newsletter electronic distribuit gratuit şi FRŞah are în vedere realizarea începând cu anul 2022 a unei reviste de şah proprii.*

**CAPITOLUL 1**

**NORME PRIVIND ORGANIZAREA ŞI DESFĂŞURAREA ACTIVITĂŢII**

**Art.1**

Normele de organizare şi desfăşurare a activităţii Federaţiei Române de Şah (FRȘah) sunt elaborate cu respectarea următoarelor linii directoare:

**a.** desfăşurarea activităţii în deplină concordanţă cu Legea educaţiei fizice şi sportului nr.69/2000, cu modificările și completările ulterioare, precum şi a Regulamentului de punere în aplicare a legii, aprobat prin Hotărârea de Guvern nr.884/2001;

**b**. ameliorarea statutului jucătorilor, antrenorilor şi arbitrilor, precum şi perfecţionarea pregătirii lor profesionale;

c. eficientizarea activităţii comisiilor de specialitate din cadrul FRŞah

d. creşterea nivelului de organizare al competiţiilor organizate sub egida FRŞah

e. îmbunătăţirea activităţilor de comunicare şi marketing ale FRŞah

f. digitalizarea activităţii FRŞah

**g.** actualizarea criteriilor de clasificare sportivă de performanţă;

**h.** îmbunătăţirea activităţii structurilor sportive și aplicarea de măsuri comune cu celelalte ministere, pentru îmbunătăţirea activităţii cluburilor departamentale;

**i**. modernizarea bazei materiale;

**j.** programul naţional antidoping;

**Art.2**

Strategia de acţiune a FRȘah se întemeiază pe continuarea procesului de reformă structurală prin:

**a.** respectarea şi asigurarea condiţiilor de exercitare a dreptului garantat de stat al persoanei de a practica exerciţiile sportive şi sportul fără nici o discriminare, în mod liber şi voluntar, independent sau în cadrul structurilor sportive asociative;

**b.** asigurarea şi aplicarea normelor privind exercitarea dreptului persoanei fizice şi juridice la

libera asociere, în condiţiile legii, în scopul constituirii structurilor sportive;

**c.** armonizarea cu sistemul de organizare şi management din Uniunea Europeană, în condiţiile diversificării relaţiilor de colaborare şi schimburilor pe plan sportiv, în interes reciproc;

**d.** realizarea sistemului de descentralizare, sporirea autonomiei şi răspunderii FRȘah, Asociaţiilor Judeţene de Şah (AJȘah) şi celorlalte structuri sportive, comisiilor de specialitate din cadrul FRŞah, pentru îndeplinirea obiectivelor strategice ale activităţii şahiste la nivel naţional;

**e.** stabilirea unor relaţii de colaborare cu administraţia publică, în vederea susţinerii organizatorice şi financiare a activităţii şahiste centrale şi locale;

f. realizarea de parteneriate media în vederea promovării imaginii FRŞah;

g.digitalizarea interacţiunii dintre FRŞah şi cluburi, jucători, antrenori, organizatori;

h.asumarea rolului FRŞah de promovare a jocului de şah ca instrument educaţional pentru copii

**Art.3**

FRȘah va acţiona pentru perfecţionarea structurii sale organizatorice, în concordanţă cu competenţele şi atribuţiile stabilite prin Legea educaţiei fizice şi sportului nr.69/2000, cu necesitatea eficientizării sale ca structură sportivă de interes naţional, persoană juridică de drept privat, de utilitate publică, autonomă, neguvernamentală, apolitică, fără scop lucrativ, împuternicită să organizeze, să coordoneze şi să desfăşoare activitatea şahistă naţională, cu următoarele direcţii:

**a.** îndrumarea, supravegherea şi controlul structurilor sportive şahiste afiliate privind respectarea legislaţiei sportive în vigoare, a prevederilor cuprinse în statute, regulamente, acte constitutive;

**b.** evitarea paralelismelor între organismele federale cu atribuţii în domeniu şi structurile

sportive şahiste, concomitent cu sporirea autonomiei şi responsabilităţii acestora;

**c.** funcţionarea în relaţii de colaborare cu Direcţiile Judeţene de Tineret şi Sport (DJTS) şi a Municipiului Bucureşti şi cu structurile sportive, precum şi cu administraţiile publice locale, evidenţiindu-se rolul statului în susţinerea activităţii sportive;

**d.** asigurarea reprezentării internaţionale la competiţii oficiale şi amicale, reuniuni şi conferinţe tehnico-organizatorice, congrese internaţionale etc.

**Art.4**

În baza legislaţiei sportive naţionale şi internaţionale, precum şi potrivit Statutului FRȘah, normele tehnice ale organizării şi desfăşurării activităţii FRȘah sunt cuprinse în:

**1.** Legile Şahului

**2.** Regulamentul de clasificări sportive şi calcul rating CIV

**3.** Regulamentul de transfer

**4.** Regulamentele Campionatelor Naţionale individuale:

4.1. Regulamentul Campionatelor Naţionale individuale de copii și juniori (8-20 ani, open

şi feminin) – şah clasic, șah rapid, blitz, dezlegări.

4.2. Regulamentul Campionatului Naţional individual de seniori (open şi feminin) – şah clasic, șah rapid, blitz, dezlegări.

4.3. Regulamentul Campionatelor Naţionale individuale de veterani (open şi feminin) –

șah clasic, șah rapid, blitz, dezlegări.

4.4. Regulamentul Campionatului Naţional individual de şah prin corespondenţă (open şi feminin).

4.5. Regulamentul Campionatului Naţional individual de compoziţie şahistă.

~~Regulamentul Cupei României pe echipe – şah rapid şi blitz.~~

~~Regulamentul Cupei României la şah prin corespondenţă.~~

~~Regulamentul Cupei României la compoziţie şahistă.~~

4.6. Regulamentul Campionatului Naţional individual de şah online

4.7.Regulamentul Campionatului Naţional de amatori

**5.** Regulamentele Campionatelor Naţionale pe echipe:

5.1. Regulamentul Campionatului Naţional pe echipe de juniori (8-20 ani) – şah clasic, şah rapid şi blitz

(open şi feminin)

5.2. Regulamentul Campionatului Naţional pe echipe – şah clasic, şah rapid şi blitz

(open şi feminin)

5.3. Regulamentul Campionatului Naţional pe echipe online

5.4. Regulamentul de organizare şi desfăşurare a Campionatului Naţional de şah pentru echipe mixte de copii şi juniori

6.Regulamentele competiţiilor internaţionale organizate de FRŞah:

6.1.Regulamentul circuitului Grand Prix România

6.2.Regulamentul Openului Internaţional al României (open şi feminin)

**7.** Regulamentul de organizare şi desfăşurare a serviciului de arbitraj

**8.** Codul de etică al organizatorului de şah

**9.** Codul de etică şi disciplină

10.Regulamente de organizare şi funcţionare a comisiilor de specialitate din cadrul FRŞah

**11.** Calendarul competiţional intern al FRȘah.

**12.** Calendarele Federației Internaționale de Șah (FIDE), al Uniunii Europene de Șah (ECU), al Federației Internaționale de Șah prin Corespondență (ICCF) şi al Federaţiei Mondiale pentru Compoziţie Şahistă (WFCC), care cuprind:

**A. OLIMPIADELE ŞI CAMPIONATELE MONDIALE:**

A.1. ŞAH CLASIC, ŞAH RAPID, BLITZ

A.2. ŞAH PRIN CORESPONDENŢĂ

A.3. COMPOZIŢIE ŞAHISTĂ

A.4. DEZLEGĂRI

A.5. ŞAH ONLINE

**B. CAMPIONATELE EUROPENE:**

B.1. ŞAH CLASIC, ŞAH RAPID, BLITZ

B.2. ŞAH PRIN CORESPONDENȚĂ

B.3. COMPOZIŢIE ŞAHISTĂ

B.4. DEZLEGĂRI

B.4. ŞAH ONLINE

**C. CUPA MONDIALĂ:**

C.1. ŞAH CLASIC

C.2. DEZLEGĂRI

D.FIDE GRAND PRIX

E.FIDE GRAND SWISS

**D. CAMPIONATELE UNIUNII EUROPENE**

**E. CAMPIONATE BALCANICE**

**13.** Norme privind regimul cotizaţiilor, vizelor şi taxelor percepute de FRȘah;

**14**. Statutele/Regulamentele de organizare şi funcţionare ale structurilor sportive afiliate.

Respectarea normelor FRȘah este obligatorie pentru toţi membrii afiliaţi ai FRȘah. Abaterile se sancţionează potrivit Statutului FRȘah şi a reglementărilor în vigoare.

**CAPITOLUL 2**

**SISTEMUL COMPETIŢIONAL NAŢIONAL. DATE GENERALE**

**Art.5**

**Sistemul competiţional**

**(1)** FRȘah deţine autoritatea deplină asupra organizării Campionatelor Naţionale de şah, individuale şi pe echipe, asupra competiţiilor internaţionale de şah, organizate şi desfăşurate în România şi asupra tuturor competiţiilor şahiste pe care FRȘah le omologhează în vederea obţinerii de categorii sportive, norme şi titluri sportive, interne şi internaţionale, coeficienţi CIV şi rating FIDE.

**(2)** Sistemul competiţional naţional cuprinde Campionatele Naţionale şi competiţiile şahiste oficializate de FRȘah, potrivit Statutului propriu, normelor, reglementărilor şi regulamentelor interne şi în conformitate cu prevederile şi reglementările internaţionale.

**(3)** Sistemul competiţional naţional este organizat în conformitate cu structura organizatorică a

sistemului competiţional al FIDE şi ECU.

**(4)** Sistemul competiţional naţional este compus din:

1. CAMPIONATELE NAŢIONALE – organizate de FRȘah:

a. Sistemul competiţional naţional divizionar pe echipe, respectiv Campionatele Naţionale pe echipe (open – Superligă, Diviziile A şi B; feminin – Superligă şi Divizia A), Campionatele Naţionale de şah rapid şi blitz ~~Cupa României~~ pe echipe, Campionatele Naţionale de şah clasic, şah rapid şi blitz pe echipe pentru juniori, Campionatele Naţionale de juniori pe echipe mixte;

b. Sistemul competiţional naţional individual, respectiv Campionatele Naţionale individuale (masculin şi feminin) seniori, amatori, juniori, veteran (+50 şi +65 ani) de şah clasic, şah rapid, blitz şi dezlegări, Campionatele Naționale de Șah prin Corespondență şi Campionatul Naţional de Compoziţie Şahistă.

2. TURNEE INTERNAŢIONALE – organizate de FRȘah: sistemul competiţiilor cu caracter internaţional, respectiv Circuitul Grand Prix România, Campionatele internaţionale ale României, Turnee internaţionale ale României, Turnee internaţionale pentru titluri internaţionale, Turnee internaţionale open, Meciuri internaţionale, Festivaluri internaţionale etc.

3. CAMPIONATELE JUDEŢENE DE ŞAH sunt organizate de AJȘah. În situația în care nu există AJȘah, sau aceasta este suspendată, ori nu dorește organizarea Campionatului județean, FRȘah, în colaborare cu o structură sportivă din județ, poate organiza acea ediție a Campionatului județean/Municipiului București. ~~Campionatul judeţean/Municipiului București la şah clasic va fi organizat cu minimum 7 runde, încât să se poată realiza norme de clasificare sportivă.~~ (se propune abrogarea acestei prevederi)

4. COMPETIŢII OMOLOGATE – organizate de membrii afiliaţi: Turnee naţionale pentru CIV şi norme interne, Turnee internaţionale pentru titluri internaţionale, Turnee internaţionale open, Turnee comemorative, Turnee jubiliare, Meciuri internaţionale, Festivaluri internaţionale etc.

**Art.6**

**Structura organizatorică**

Structura organizatorică a sistemului competiţional naţional conţine elemente tehnice comune şi distincte pentru cele **7** ramuri şahiste: şahul clasic, şahul rapid, şahul blitz, dezlegări, şahul prin corespondenţă, compoziţia şahistă şi şahul online, care sunt reglementate atât prin regulamentele tehnico-organizatorice internaţionale, cât şi prin cele naţionale.

**Art.7**

**Competiţiile de şah**

**(1)** Competiţii de şah sunt considerate întrecerile şahiste la care participă un număr variabil de jucători sau echipe, întrecerea având drept scop realizarea unui rezultat valoric sportiv.

**(2)** Pentru omologarea ~~internă a~~ rezultatelor, organizatorii competiţiilor interne şi internaţionale au responsabilitatea de a transmite ~~depune~~ la FRȘah documentele de arbitraj în termenele prevăzute de reglementările interne şi internaţionale în vigoare şi de a plăti taxele aferente omologării, în termen de ~~3~~ 5 zile de la terminarea competiției. Nerespectarea acestor prevederi poate duce la sancțiuni (inclusiv financiare) din partea FRȘah.

**(3)** Organizatorii competiţiilor interne şi internaţionale sunt obligaţi să achite taxele de omologare internă şi internaţională stabilite prin reglementările financiare interne şi internaţionale. Neachitarea acestor taxe, în termen de ~~3~~ 5 zile de la încheierea competiției, atrage neomologarea competiţiilor respective şi neluarea în calcul a rezultatelor pentru categoriile de clasificare şi pentru calculul rating.

**(4)** Toate competiţiile de şah (indiferent de structura organizatorică şi sistemele de joc practicate) se organizează şi se desfăşoară conform prevederilor internaţionale în vigoare, cu respectarea strictă a reglementărilor din “Legile Şahului” (Reguli de joc; Reguli de competiţie), “Instrucţiuni de organizare a competiţiilor internaţionale” şi potrivit “Regulamentului de organizare şi desfăşurare” al respectivei competiţii.

~~Organizatorii finalelor campionatelor naţionale, cuprinse în calendarul competiţional oficial, cu sprijinul FRȘah, au obligaţia să publice în format electronic toate partidele de la seniori şi de la categoriile de vârstă mai mari de 16 ani.~~ (se propune abrogarea acestui paragraf)

**(5)** Regulamentul de organizare şi desfăşurare al fiecărei competiţii va conţine în formă sintetică precizări tehnice referitoare la:

- normele organizatorice;

- sistemul şi ritmul de joc;

- sala de joc;

- programarea rundelor, a şedinţei tehnice şi festivităţii de premiere;

- fondul de premiere şi distribuirea acestuia;

- directorul de turneu;

- alte prevederi organizatorice (condiţii de înscriere, taxe şi cotizaţii de organizare şi participare, condiţii şi facilităţi de sejur, condiţii şi facilităţi de transport etc.).

Cel târziu înainte de începerea primei runde se anunţă:

- sistemul de departajare în clasament pentru cazuri de egalităţi de puncte;

- componenţa brigăzii de arbitraj;

- comisia de apel;

**(6)** Formularul tipizat de organizare al fiecărei competiţii se va supune aprobării de către FRȘah, cu minimum ~~30~~ 7 zile înainte de începerea competiţiilor cu omologare FIDE şi cu 15 zile înainte de începerea competiţiilor cu omologare FRŞah.

**(7)** Conform reglementărilor FIDE şi FRȘah, organizatorii competiţiilor care nu îndeplinesc

procedurile şi prevederile pentru avizarea anticipată, de organizare şi desfăşurare, pentru omologare internă/internaţională pot fi puşi sub incidenţa retragerii temporare a dreptului de organizare a competiţiilor oficiale de şah.

**(8)** Competiţiile care se desfăşoară fără validarea de către FRŞah a dreptului de joc și/sau de organizare se soldează cu neomologarea oficială a rezultatelor, penalizarea organizatorului şi respectiv sancţionarea arbitrilor.

**Art.8**

**Campionatele naţionale ale României şi competiţiile internaţionale organizate de FRŞah**

**(1)** Organizatorul oficial al Campionatelor Naţionale este FRȘah. În realizarea obiectivelor organizatorice ale Campionatelor Naţionale, FRȘah poate încheia contracte de prestări de servicii cu persoane juridice (structuri sportive, societăți comerciale) sau poate organiza direct competiţiile din calendarul intern, caz în care Consiliul Director mandatează un director de turneu ca responsabil cu organizarea competiţiei şi încheie un contract de prestări servicii cu directorul de turneu.

**(2)** Autoritatea şi responsabilitatea organizării Campionatelor Naţionale, Circuitului Grand Prix România, Campionatelor Internaţionale ale României, Turneelor Internaţionale ale României şi Cupei României revine FRȘah. Printre obiectivele, atribuţiile şi sarcinile, drepturile şi obligaţiile prioritare ale structurilor sportive afiliate la FRȘah intră susţinerea organizării sistemului competiţional naţional şi asigurarea potenţialului sportiv în vederea reprezentării internaţionale a României.

**(3)** Atribuirea denumirii de Campionate Naţionale, Grand Prix România, Campionate Internaţionale ale României, Turnee Internaţionale ale României şi Cupa României sau organizarea şi desfăşurarea unei competiţii cu o astfel de denumire de către un alt organizator decât FRȘah sunt ilegale şi se sancţionează potrivit prevederilor Statutului FRȘah privind încălcarea autorităţii FRȘah. Organizatorii vinovaţi vor fi puşi sub incidența retragerii temporare sau definitive a dreptului de organizare a competiţiilor oficiale de şah, iar competiția nu va fi omologată.

**(4)** Campionatele Naţionale, Circuitul Grand Prix România, Campionatele Internaţionale ale României, Turneele Internaţionale ale României şi Cupa României sunt cuprinse în calendarul competiţional FRȘah. Participanţii, etapele de calificare, sistemul de joc şi de punctaj, criteriile de departajare a egalităţilor, promovările, retrogradările etc. sunt prevăzute în Regulamentul de organizare şi desfăşurare al fiecărei competiţii naţionale oficiale.

**Art.9**

**Campionatele judeţene de şah**

**(1)** Organizarea Campionatelor pe localităţi şi a Campionatelor judeţene intră în atribuţiile şi responsabilitatea AJŞah respective, cu concursul structurilor sportive afiliate din teritoriu.

**(2)** Printre obiectivele, atribuţiile şi sarcinile, drepturile şi obligaţiile prioritare ale structurilor sportive afiliate la AJŞah intră şi susţinerea organizării sistemului competiţional judeţean.

**(3)** Participanţii, etapele de calificare, sistemul de joc şi de punctaj, criteriile de departajare a egalităţilor, promovările, retrogradările etc. sunt prevăzute în Regulamentul de organizare şi desfăşurare al fiecărui Campionat judeţean, regulament elaborat si aprobat de AJŞah respectivă.

**(4)** Câştigătorii finalelor Campionatelor judeţene de şah clasic/rapid/blitz/dezlegări primesc titlul de Campion judeţean sau al Municipiului Bucureşti la şah clasic/rapid/blitz/dezlegări.

**(5)** La Campionatele judeţene pot participa şi sportivi din afara judeţului (dacă regulamentul competiţiei o permite), însă fără a beneficia de calificari sau titluri județene în cazul clasărilor fruntașe.

**(6)** Omologarea rezultatelor din Campionatele judeţene de şah revine AJȘah, care au obligaţia de a transmite FRȘah toate documentele tehnice necesare (raport de arbitraj, situaţia clasificărilor sportive, datele tehnice pentru calculaţia rating, datele personale de identificare internă şi internaţională a sportivilor participanţi etc.), în vederea omologării de către FRŞah.

**Art.10**

**Alte competiţii de nivel national**

Alte competiţii de nivel national sunt considerate: Campionatul Naţional Universitar pe echipe, Campionatul Naţional Universitar individual, Campionatul Naţional Militar individual, Cupa Cluburilor Sportive Şcolare, Campionatul Naţional Şcolar pe echipe, Campionatul Naţional Şcolar individual, Campionatul Naţional de şah pe echipe mixte de copii şi juniori, Campionatele Naţionale individuale şi pe echipe de şah online. Organizarea etapelor pe localităţi, judeţe, a semifinalelor şi finalelor acestor competiţii de nivel naţional (individuale, precum şi pe echipe) intră în atribuţiile organizatorice ale ministerelor respective. Recunoaşterea rezultatelor de către FRȘah se va face numai dacă prevederile de avizare, organizare, arbitraj şi omologare ale FRȘah sunt respectate.

**Art.11**

**Competiţiile internaţionale organizate de FRŞah**

Competiţiile internaţionale organizate de FRŞahsunt: Circuitul Grand Prix România, Openul Internaţional al României (open şi feminin), turnee internaţionale individuale (open, feminine, juniori şi junioare), meciuri individuale, meciuri bilaterale pe echipe (open, feminine, juniori şi junioare), ~~meciuri triunghiulare~~ şi meciuri între mai multe echipe.

**CAPITOLUL 3**

**PREVEDERI DE BAZĂ PENTRU ARBITRAJ**

**Art.12**

**Arbitrajul de şah**

(1) Arbitrajul în şah este guvernat de “Legile şahului” şi asigurat de către arbitrul de şah. Acesta este un cadru tehnic important, care are menirea să contribuie activ la apărarea prestigiului şi autorităţii FRȘah, organelor sportive teritoriale, structurilor sportive, jucătorilor şi arbitrilor de şah.

(2) Coordonarea activităţii de arbitraj se asigură prin Colegiul Central de Arbitri al FRŞah

**Art.13**

**Arbitrul de şah**

**(1)** Arbitrul de şah reprezintă persoana calificată şi direct implicată in desfăşurarea concursurilor de şah, precum şi în aplicarea corectă a regulamentelor care guvernează acest sport.

**(2)** Arbitrul de şah trebuie să dea dovadă de cinste, corectitudine, principialitate şi imparţialitate, de exigenţă în aplicarea riguroasă a prevederilor regulamentare, să nu fie influenţat de organizatorii concursurilor în interpretarea şi aplicarea regulamentelor de şah, să promoveze un climat de respect reciproc între jucători, o atmosferă sportivă, regulamentară pentru competiţiile de şah. FRŞah are autoritatea naţională de a califica, perfecţiona şi avansa arbitrii de şah, de a le acorda sau retrage dreptul de a presta servicii de arbitraj.

**(3)** FRŞah acordă carnetul de arbitru, categoria de clasificare ca arbitru, titlul de clasificare ca arbitru, face propuneri la FIDE pentru acordarea titlurilor internaţionale de arbitru.

**(4)** FRŞah va încuraja promovarea elementului feminin şi a tinerilor sub 35 de ani în arbitraj, ~~conform actualului trend international~~, prin constituirea **Lotului Naţional B de arbitri**, pentru femei şi arbitri sub 35 de ani care nu îndeplinesc condiţiile pentru a fi incluşi în Lotul Naţional de arbitri, aşa cum este definit în Regulamentul Serviciului de Arbitraj. La competiţiile naţionale şi internaţionale organizate de FRŞah este recomandat ca 1/4 dintre arbitri să fie tineri sub 35 de ani şi/sau femei, cu condiţia îndeplinirii de către aceştia a cerinţelor minimale de competenţă stabilite de Colegiul Central de Arbitri.

(5) Un accent deosebit va trebuie să fie pus de către arbitri pe aplicarea prevederilor anticheating, pe care FIDE le aşază pe un loc esenţial.

(6) Arbitrii sunt deplin răspunzători pentru aplicarea normativelor FRŞah şi a regulamentului competiţiei, ca şi pentru conformitatea şi corectitudinea dosarului de concurs.

(7) Pentru activitatea depusă, arbitrii sunt remuneraţi în conformitate cu normativele în vigoare.

(8) Arbitrii de șah din România pot avea următoarele clasificări sportive internaționale, acordate de către FIDE, la propunerea FRȘah: a.Titlul de Arbitru FIDE ; b.Titlul de Arbitru Internațional.

(9) Toate prevederile detaliate privind resortul activităţii arbitrilor se găsesc în Regulamentul Serviciului de Arbitraj.

**CAPITOLUL 4**

**JUCĂTORII DE ŞAH**

**Art.14**

**Structurarea tehnico-organizatorică şi metodologică**

**(1)** Procesul de pregătire şi participare în competiţii al jucătorilor de şah determină structurarea tehnico-organizatorică şi metodologică următoare: şah la tabla de joc (şah clasic, rapid, blitz), dezlegări, şah prin corespondenţă, compoziţie şahistă şi şah online.

**(2)** Structurarea metodologică conţine elemente tehnico-metodice distincte pentru şahul la tablă (şah clasic, rapid, blitz), dezlegări, şah prin corespondenţă, compoziţie şahistă şi şah online, specifice acestor forme de practicare, pregătire şi participare în competiţii, care sunt reglementate prin regulamentele tehnice ale FRŞah.

**(3)** Jucătorii de șah pot participa în toate cele şapte forme ale procesului de pregătire şi participare în competiţii: şahul clasic, şahul rapid, şahul blitz, dezlegări, şahul prin corespondenţă, compoziţia şahistă şi şahul online.

**Art.15**

**Legitimarea sportivilor**

**(1)** Legitimarea sportivilor este actul legal prin care FRŞah autorizează apartenenţa lor la clubul sportiv pentru care dobândesc dreptul de reprezentare în competiţii.

(2) Indiferent de ramura sportivă practicată (şahul clasic, şahul rapid, şahul blitz, dezlegări, şahul prin corespondenţă, compoziţia şahistă şi şahul online), sportivii vor fi legitimaţi prin FRŞah, cu un singur carnet de legitimare la o singură structură sportivă. Orice încălcare a prezentei prevederi duce la anularea carnetului de legitimare şi la sancţionarea sportivului de către FRŞah cu suspendarea dreptului de joc pentru o perioadă ~~de~~ între 3 şi 6 luni. În caz de recidivă, sancţiunea disciplinară se majorează la suspendarea dreptului de joc pentru o perioadă de 2 ani.

(3) Fiecare sportiv trebuie să posede un carnet de legitimare tip valabil, emis de FRŞah, având consemnate datele personale şi sportive.

(4) Legitimarea sportivilor pentru cluburile sportive afiliate la FRŞah se efectuează pe baza următoarelor acte:

a. cererea de legitimare tip, completată la toate rubricile, având înscrise clar data şi avizul (semnătura şi ștampila autorizate) clubului sportiv la care se legitimează, semnătura sportivului (însoţită de semnătura părintelui pentru sportivii minori);

b. 2 fotografii tip legitimaţie (3x4 cm)

c. copie după actul de identitate

d.documentul de plată a carnetului de legitimare, a taxei de legitimare şi a vizei anuale curente

(5) Legitimarea sportivilor pentru structurile sportive afiliate numai la AJȘah, respectiv a Municipiului Bucureşti, se efectuează de FRŞah pe baza cererii înaintate la comisia de specialitate a FRȘah de către respectiva Asociaţie Judeţeană de Şah. Actele necesare legitimării, care trebuie prezentate la FRŞah de către cluburile sportive, sunt următoarele:

**a.** cererea de legitimare tip, completată la toate rubricile, având înscrise clar data şi avizul (semnătura şi ștampila autorizate) clubului sportiv la care se legitimează, semnătura sportivului (însoţită de semnătura părintelui pentru sportivii minori);

**b.** două fotografii – tip legitimaţie (3x4 cm);

**c.** copie după actul de identitate al sportivului;

**d.** documentul de plată a carnetului de legitimare, a taxei de legitimare şi a vizei anuale curente.

(6) Sportivii legitimaţi la structuri sportive afiliate numai la AJȘah au drept de joc doar în competiţiile organizate pe raza respectivului judeţ, cu condiția ca acestea să nu fie competiții naționale. În raportul lor anual, Asociaţiile Judeţene de Șah vor prezenta situaţia la zi a structurilor sportive care sunt afiliate doar la ele.

(7) Cluburile sportive vor verifica şi răspunde de exactitatea actelor şi datelor cuprinse în actele prezentate în vederea legitimării. FRŞah dă un număr de identificare din baza de date a sportivilor legitimaţi pentru cererea de legitimare, număr care va fi trecut şi în carnetul de legitimare. De la data aprobării legitimării, data menţionată şi certificată prin semnătura şi ştampila autorizată a FRŞah în carnetul de legitimare, decurg drepturile şi obligaţiile jucătorilor faţă de FRŞah şi faţă de structurile sportive la care se legitimează, precum şi dreptul de participare în competiţii omologate de FRŞah ~~amicale - de campionat judeţean şi de campionat naţional.~~

(8) Sportivii străini, legitimaţi la cluburile sportive afiliate la FRŞah, sunt înregistraţi într-o bază de date separată, având o plajă distinctă de coduri de identificare. Carnetele de legitimare DUPLICAT se eliberează, de către FRŞah, numai în caz de pierdere sau deteriorare a carnetului de legitimare, la solicitarea făcută de sportivul în cauză sau de clubul căruia îi aparţine. Solicitarea va conţine cererea de eliberare a duplicatului, o fotografie, numărul documentului de plată a taxei de duplicat. Noul carnet va avea vechiul număr de înregistrare şi va conţine menţiunea "DUPLICAT", autentificat prin ştampila FRŞah.

(9) Conform cu strategia sa pe termen mediu, FRŞah implementează un proces de digitalizare a legitimaţiilor jucătorilor de şah, pe lângă informaţiile cu caracter personal acestea urmând să conţină şi alte informaţii cu privire la dreptul de joc al deţinătorului legitimaţiei (stadiul achitării vizei anuale, existenţa vizei medicale, eventuale suspendări şi sancţiuni în curs etc.).

**Art.16**

**Dubla legitimare**

(1) Un sportiv poate fi legitimat numai la un singur club sportiv afiliat la FRŞah. Pe bază de acord, cu respectarea normelor generale şi a reglementărilor interne şi internaţionale, sportivii juniori (categoriile de vârstă 8-20 ani) pot beneficia de dreptul la dublă legitimare pentru a participa în competiţiile naţionale de seniori pe echipe.

(2) În perioadele stabilite de FRȘah prin Regulamentul de transferări, dubla legitimare se acordă pentru sportivii copii şi juniori până la sfârşitul anului calendaristic.

(3) Sportivii copii şi juniori de la cluburile sportive pepiniere de copii şi juniori (cluburi sportive subordonate Ministerului Educaţiei ~~Naționale~~, Ministerului Tineretului şi Sportului sau alte cluburi/asociaţii sportive aprobate de FRȘah) pot beneficia de dublă legitimare, la un club sportiv care urmează să participe la Campionatele Naţionale pe echipe pentru seniori. În acest caz, sportivii reprezintă clubul sportiv de bază la Campionatele Naționale individuale de copii şi juniori, iar în competiţiile naţionale de seniori pe echipe clubul sportiv unde au dublă legitimare.

(4) Pe bază de protocol anual, cele două cluburi sportive care acordă/primesc dubla legitimare convin la data solicitării aprobării FRȘah asupra condiţiilor de reprezentare şi recunoaştere a rezultatelor sportivului aflat în discuţie.

(5) În cazul Campionatelor Naţionale individuale de seniori, în alte competiţii individuale de seniori, în Campionatele Naţionale de juniori pe echipe şi în competiţiile internaţionale de juniori şi seniori, sportivul poate reprezenta oricare dintre cluburi, care suportă cheltuielile de participare prevăzute în protocol.

~~(6) În situaţia în care un club sportiv susţine o perioadă mai îndelungată pregătirea şi participarea în competiţii a unui junior primit cu dublă legitimare, acest club sportiv va avea prioritate în negociere, la stabilirea condiţiilor de transfer la terminarea junioratului~~. (se propune abrogarea deoarece este subiectiv de stabilit prioritatea la o negociere)

**Art.17**

**Viza anuală**

(1) Pentru participarea în competiţii a jucătorilor de şah, FRŞah (care administrează baza de date naţională a şahului) efectuează viza anuală pentru sportivii legitimaţi la cluburile sportive afiliate la FRŞah.

(2) Taxa pentru viza anuală a sportivilor legitimaţi la cluburile sportive afiliate la FRŞah este percepută de FRŞah.

(3) Viza anuală pentru sportivii legitimaţi la cluburile/asociaţiile sportive afiliate numai la AJŞah, respectiv a Municipiului București, va fi efectuată de către acestea, taxa fiind percepută de către AJȘah, respectiv a Municipiului Bucureşti, conform reglementărilor economice în vigoare.

(4) Conform cu strategia sa pe termen mediu, FRŞah implementează un proces de digitalizare al plăţii vizelor anuale şi taxelor, care să faciliteze plata acestora şi participarea la competiţii.

**Art.18**

**Viza medicală**

**(1)** Pentru participarea la competiţiile interne sportivul are obligaţia efectuării controlului medical, în carnetul său de legitimare, la rubrica specială, trebuind să se înscrie avizul medicului o dată pe an. Viza medicală pe carnetul de legitimare va cuprinde: data controlului medical; semnătura şi parafa medicului; ştampila unităţii sanitare unde s-a efectuat controlul (de preferinţă o unitate cu specific sportiv).

**(2)** Participarea în competiţii nu este permisă fără viza medicală înregistrată în carnetul de legitimare sau a unei adverinţe emise de un medic autorizat conform legislaţiei în vigoare, care să ateste că sportivul este apt pentru practicarea jocului de şah în competiţii.

**Art.19**

**Validarea dreptului de joc**

**(1)** Arbitrii competiţiilor oficiale, autorizate sau avizate de FRŞah nu vor valida dreptul de joc în concurs pentru sportivii care nu deţin viza anuală şi viza medicală în carnetul de legitimare, precum şi jucătorilor străini care nu deţin licenţă FIDE. În caz contrar, rezultatele nu se omologhează.

**(2)** Contestaţiile contra validării dreptului de joc, adjudecate ca fiind întemeiate, atrag următoarele consecinţe:

a. pierderea partidelor de către jucătorii care nu deţin viza medicală sau viza anuală;

b. invalidarea rapoartelor de arbitraj;

c. neomologarea rezultatelor contestate;

d. sancţionarea arbitrilor care au validat înscrierea ~~acestora~~ în competiţie a respectivilor jucători.

**(3)** Arbitrii competiţiilor oficiale, avizate de FRŞah, care vor acorda dreptul de joc în competiţii a sportivilor care nu deţin carnetul de legitimare emis de FRŞah şi nu au toate vizele necesare actualizate, vor fi sancţionaţi cu interzicerea temporară a autorizaţiei de prestări de servicii de arbitraj, iar la abateri repetate cu retragerea definitivă a dreptului de a presta servicii de arbitraj.

**Art.20**

**Transferarea sportivilor**

**(1)** Transferarea sportivilorde la un club sportiv la altul se poate face pe tot parcursul anului ~~în cadrul perioadelor de transfer aprobate de FRȘah~~, în conformitate cu prevederile din Statutul FRŞah şi din Regulamentul de transfer. Contestaţiile se adjudecă de către Consiliul Director, hotărârea acestuia fiind definitivă şi executorie ~~irevocabilă~~.

Solicitarea în scris a transferului la un alt club nu constituie motiv de suspendare din partea clubului sportiv unde este legitimat sportivul.

**(2)** Cluburile sportive pot încheia contracte şi convenţii cu sportivii proprii în care să includă şi condiţiile de transferare. Angajamentele reciproce pot rămâne confidenţiale, dar în conformitate cu prevederile legale în vigoare. În caz de contestaţie sau negociere a transferului, angajamentele confidenţiale vor fi probate în faţa FRŞah în vederea certificării susţinerii tehnico-materiale acordate sportivului.

**(3)** Pentru asigurarea condiţiilor necesare de pregătire şi verificare, FRŞah va supraveghea atent situaţiile particulare ce pot să apară la transferul sportivilor din loturile naţionale de seniori sau juniori.

**(4)** În ~~legiferarea~~ soluţionarea transferurilor litigioase, FRŞah va urmări echidistant atât interesele cluburilor sportive cât şi pe cele ale sportivilor, încercând să elimine disfuncţionalităţile ce pot să apară în pregătirea acelor sportivi cărora clubul nu le asigură condiţii tehnico-metodice şi financiare de pregătire pentru competiţii, dar le restricţionează transferul. Hotărârea Consiliului Director este definitivă şi irevocabilă. Prevederile detaliate se găsesc în Regulamentul de transfer.

**Art.21**

**Clasificarea sportivă**

**(1)** Pe baza rezultatelor obţinute, în funcție de îndeplinirea unor criterii tehnice conform prevederilor Regulamentului de clasificări sportive în vigoare, jucătorii de şah din România pot avea următoarele clasificări sportive interne:

a. Sportiv neclasificat (fără categorie) este considerat sportivul la data legitimării sale;

b. Categoria a IV-a - se acordă de către FRŞah;

c. Categoria a III-a - se acordă de către FRŞah;

d. Categoria a II-a - se acordă de către FRŞah;

e. Categoria I - se acordă de către FRŞah;

f. Candidat de maestru - se acordă de către FRŞah;

g. La propunerea FRŞah, MTS, prin Ordin al Ministrului, acordă titlul de Maestru al Sportului;

h. Pentru îndeplinirea unor criterii de mare performanţă prin obţinerea de medalii la Campionatele Mondiale şi Europene de seniori, la propunerea FRŞah, MTS acordă, prin Ordin al Ministrului, titlul de onoare de Maestru Emerit al Sportului**.**

Modalitatea de acordare a titlurilor şi categoriilor este detaliată în Regulamentul de clasificări sportive.

**(2)** Pe baza rezultatelor obţinute, în funcţie de îndeplinirea unor criterii tehnice conform prevederilor FIDE în vigoare (Regulamentului de rating şi titluri internaţionale), jucătorii de şah din România pot avea următoarele clasificări sportive internaţionale, acordate de către FIDE, la propunerea FRŞah:

a. Titlul de Candidat/ă de Maestru/ă FIDE;

b. Titlul de Maestru/ă FIDE;

c. Titlul de Maestru/ă Internaţional/ă;

d. Titlul de Mare Maestru/ă Internaţional/ă.

**(3)** Contestaţiile privind omologarea rezultatelor pentru norme și pentru calculaţia rating/CIV se adresează Comisiei de competiţii, care împreună cu Colegiul Central de Arbitri le analizează şi le soluţionează.

**(4)** Apelurile împotriva verificărilor şi soluţionărilor emise de comisiile şi colegiile federale se adresează Secretarului General FRŞah, care le supune spre adjudecare în Consiliul Director, hotărârea acestuia fiind definitivă şi executorie ~~irevocabilă~~.

**Art.22**

**Dreptul de participare în Campionatul Naţional şi în competiţii şahiste omologabile**

(1) Dreptul de joc decurge din regulamentele tehnico-organizatorice ale fiecărui campionat, respectiv din dreptul de participare dobândit regulamentar de cluburile sportive afiliate prin rezultatele obţinute în ediţia precedentă a Campionatului Naţional, Campionatului Judeţean, Campionatului Municipal.

(2) Pentru competiţii amicale şi oficiale, autorizate şi omologabile, individuale sau pe echipe, dreptul de joc poate decurge şi din calitatea de invitat, acordată de organizatorul oficial al competiţiei respective.

(3) Dreptul de reprezentare şi de joc al sportivilor este acordat de către clubul sportiv pe care îl reprezintă, recunoscut şi confirmat de FRȘah prin carnetul de legitimare al sportivului respectiv, având consemnate: viza medicală, viza anuală şi licenţa rating pentru anul calendaristic respectiv.

(4) În cazul unor abateri disciplinare grave, un club poate solicita FRŞah retragerea temporară sau definitivă a dreptului de joc al unui jucător legitimat la clubul care face solicitarea. Decizia suspendării temporare sau definitive a dreptului de joc al unui jucător se ia de către Consiliul Director al FRŞah şi poate fi contestată în termen de 15 zile la Comisia de Apel a FRŞah. Decizia Comisiei de Apel este definitivă.

(5) Jucătorii de şah pot participa în competiţii omologabile numai pentru clubul sportiv la care sunt legitimaţi.

(6) Jucătorii străini (care aparţin altor federaţii conform Listei rating FIDE) pot fi legitimaţi la

cluburile sportive afiliate la FRŞah pentru participarea în Campionatul Naţional pe echipe şi Campionatul Naţional de șah rapid şi blitz pe echipe, conform regulamentului competiţiei.

(7) Jucătorii români care aparţin altor federaţii conform Listei rating FIDE, dar care deţin cetăţenia română, au acelaşi statut ca şi jucătorii seniori români la Campionatul Naţional pe echipe şi la Campionatul Naţional de şah rapid şi blitz pe echipe.

(8) Juniorii care aparţin altor federaţii conform Listei rating FIDE, dar au cetăţenia română sau cel puţin unul dintre părinţi cu cetăţenia română, pot participa la Campionatul Naţional de Juniori pe echipe, conform regulamentului competiţiei.

(9) Jucătorii ~~străini~~ care nu se află pe lista rating FIDE a României nu au drept de participare în Campionatele Naţionale individuale ale României.

(10) Jucătorii străini care participă în Campionatele Naţionale pe echipe se supun regimului taxelor şi vizelor elaborat de FRŞah.

(11) Jucătorii străini care aparţin altor federaţii conform Listei rating FIDE pot fi legitimaţi şi la cluburile/asociaţiile sportive afiliate la AJŞah şi a Municipiului Bucureşti, pentru participarea în Campionatul Judeţean pe echipe, conform regulamentului competiţiei. În celelalte competiţii internaționale organizate în România, jucătorii străini participă în numele federaţiei de care aparţin, conform reglementărilor internaţionale şi potrivit Listei rating FIDE în vigoare.

(12) Dreptul de reprezentare a FRŞah este stabilit de legislaţia română, de reglementările FIDE şi de Statutul FRŞah. Jucătorii de şah au dreptul să reprezinte o singură federaţie.

(13) Jucătorii străini care optează să se transfere pe lista rating FIDE a României ~~la FRŞah~~, cu acordul propriei federaţii, vor solicita acordul FRŞah, care poate aproba sau nu transferul, condiționat de o taxă compensatorie sau gratuit. În cazul aprobării, FRŞah va îndeplini procedurile internaţionale de solicitare a transferului. FIDE poate aproba trecerea acestora pe Lista rating FIDE a jucătorilor români.

(14) Dreptul de reprezentare a FRŞah în competiţiile oficiale FIDE este prevăzut de Statutul FIDE:

a. pentru competiţiile oficiale individuale;

b. pentru reprezentativa naţională la Olimpiadă şi la Campionatele Europene pe echipe (cu raportare la ultima participare pentru echipa reprezentativă a fostei federaţii).

**Art.23**

**Jucătorii active, inactivi şi “non-service”**

**(1)** FRŞah este autorizată să certifice dreptul de joc al jucătorilor români.

**(2)** În conformitate cu prevederile FIDE privind participarea în competiţii într-o perioadă determinată, sportivii pot fi “active players” (activi), “inactive players” (inactivi) şi “non service players” (care nu mai beneficiază de suportul federaţiei, nefiind legitimaţi la cluburi valide. Aceşti jucători (“non service players”) nu au drept de joc intern şi nici internaţional sub culorile României.

**Art.24**

**Comportarea jucătorilor în spiritul “Fair play”**

Jucătorii sunt obligaţi să păstreze disciplina şi buna cuviinţă pe toată durata cantonamentelor, concursurilor şi în toate împrejurările în care vin în contact cu adversarii, cu oficiali ai FRŞah, ai clubului de care aparţin sau ai altor cluburi din competiție, cu sportivii, cu organizatorii şi cu spectatorii. Detalierea acestor obligaţii este făcută în Codul de Etică şi Disciplină. Nerespectarea acestor obligații atrage aplicarea sancţiunilor prevăzute în Codul de Etică şi Disciplină al FRȘah.

**Art.25**

**Loturile naţionale şi echipele reprezentative ale României**

**(1)** Loturile naţionale sunt constituite de FRŞah din grupul celor mai buni jucători cu drept de reprezentare, conform Statutului FIDE, atestat de includerea acestora în Lista rating a României, în vigoare la data selecţiei sportivilor.

**(2)** Colegiul Central de Antrenori este forumul tehnic în măsură să propună şi să definitiveze componenţa lotului naţional şi a echipei reprezentative a României, pe baza unor criterii de selecţie elaborate de Colegiu şi a propunerilor venite de la antrenorii coordonatori ai echipelor naționale. Colegiul Central de Antrenori propune modificarea şi definitivarea loturilor naţionale în fiecare an sau ori de câte ori este cazul, în funcţie de forma sportivă a selecționabililor.

**(3)** Loturile naţionale şi echipele reprezentative ale României la Olimpiadă, Campionatele Mondiale şi la Campionatele Europene se stabilesc pe categorii de vârstă, la masculin şi feminin şi sunt propuse de antrenorii coordonatori ai loturilor naţionale, împreună cu antrenorul federal/directorul tehnic, pentru a fi analizate de Colegiul Central de Antrenori, care va face propuneri spre aprobare Consiliului Director al FRŞah.

**(4)** Loturile naţionale şi echipele reprezentative vor fi formate din sportivi de performanţă cu apartenenţa prin legitimare la cluburile sportive afiliate la FRŞah, înregistraţi în Lista rating FIDE a României ~~a jucătorilor români~~, care s-au evidenţiat în competiţiile interne şi internaționale, oficiale şi de verificare.

**(5)** Loturile naţionale sunt stabilite pe baza criteriilor de selecţie propuse de Colegiul Central de Antrenori şi aprobate de Consiliul Director.

**(6)** Drepturile membrilor loturilor naţionale sunt următoarele:

a. să fie selecţionaţi şi să participe la competiţiile echipei naţionale;

b. să beneficieze de asistenţă medicală la dispensarele sportive;

c. să beneficieze de pregătire specială sub îndrumarea antrenorilor federali sau de lot, conform planului de pregătire a lotului elaborat de FRŞah;

d. să primească alimentaţie de efort, conform normelor financiare în vigoare;

e. să fie premiaţi de către cluburi/asociaţii sportive, FRŞah, DJTS sau MTS pentru rezultatele realizate, conform normelor financiare în vigoare.

**(7)** Obligaţiile membrilor loturilor naţionale sunt următoarele:

a. să efectueze controlul medical pentru perioada respectivă;

b. să se supună controlului antidoping;

c. să respecte planurile de pregătire a lotului pentru perioada respectivă;

d. să se perfecţioneze din punct de vedere sportiv;

e. să obţină rezultate valoroase în competiţiile la care participă;

f. să contribuie la popularizarea şi afirmarea jocului de şah din ţara noastră;

g. să fie un model de conduită sportivă.

**CAPITOLUL 6**

**ANTRENORII DE ŞAH**

**Art.26**

(1) În temeiul legislaţiei române, al strategiei generale de organizare şi dezvoltare a activităţii de educaţie fizică şi sport, în conformitate cu prevederile Statutului Antrenorilor, antrenorii de şah se formează prin ~~Şcoala Naţională de Antrenori~~ Centrul Naţional de Formare şi Perfecţionare al Antrenorilor. Admiterea se face pe bază de examen, organizat în condiţii care pot fi consultate pe site-ul ~~Şcolii Naţionale de Antrenori~~ Centrulului Naţional de Formare şi Perfecţionare al Antrenorilor.

(2) Antrenorii de şah activează şi au drepturile şi obligaţiile prevăzute la nivel naţional în Statutul Antrenorilor.

(3) Antrenorii coordonatori ai loturilor naționale au următoarele atribuţii:

- urmăresc aplicarea în practică a liniei metodice şi a concepţiei strategice a FRŞah în cadrul loturilor naţionale de seniori, de copii şi juniori şi în cadrul secţiilor de performanţă ale cluburilor/asociaţiilor sportive şi ale cluburilor pepiniere de copii şi juniori;

- asigură aplicarea în practică a criteriilor de selecţie a sportivilor în loturile naţionale;

- analizează şi întocmesc (împreună cu antrenorii sportivilor din loturi) conţinutul planurilor de pregătire individuală a sportivilor din loturi şi urmăresc modul de aplicare în practică şi îndeplinirea acestor planuri;

- verifică activitatea desfăşurată de antrenorii din colectivul tehnic al loturilor naţionale şi controlează sportivii din loturi în activitatea de pregătire din cadrul cluburilor din ţară;

- urmăresc evoluţia sportivilor la principalele competiţii naţionale şi internaţionale majore;

- studiază literatura de specialitate şi stabilesc pregătirea sportivilor din loturile naţionale;

- întocmesc (cu avizul antrenorului federal/directorului tehnic) materiale tehnice pentru cursurile de perfecţionare ale antrenorilor.

**Art.27**

**Comportarea antrenorilor în spiritul “Fair play”**

Antrenorii sunt obligaţi să păstreze disciplina şi buna cuviinţă pe toată durata cantonamentelor, concursurilor şi în toate împrejurările în care vin în contact cu oficiali ai FRŞah, ai clubului de care aparţin sau ai altor cluburi din competiție, cu sportivii, cu antrenorii, cu organizatorii, cu părinţii sportivilor şi cu spectatorii. Detalierea acestor obligaţii este făcută în Codul de Etică şi Disciplină. Nerespectarea acestor obligații atrage aplicarea sancţiunilor prevăzute în Codul de Etică şi Disciplină al FRȘah.

**CAPITOLUL 7**

**ORGANIZAREA COMPETIŢIILOR ŞAHISTE**

**Art.28**

(1) Membrii afiliaţi ai FRŞah şi persoanele juridice obţin dreptul de a fi organizatori ai competiţiilor şahiste cu respectarea prevederilor legale, statutare, regulamentare. Detaliile se găsesc în Codul de Conduită al Organizatorului de Competiții.

(2) La înregistrarea solicitărilor de avizare a organizării competiţiilor cu caracter intern sau internaţional, FRŞah va supraveghea planificarea corectă a competiţiilor importante, pentru a se evita, pe cât posibil, apariţia unor conflicte în calendarul anual al competiţiilor de şah, prioritate având Campionatele Naţionale.

(3) Înregistrarea, avizarea şi omologarea vor cuprinde următoarele etape:

a) În cazul competițiilor locale, înștiințarea AJŞah sau a DJTS respectivă, prin care se informează organizarea;

b) Înaintarea către FRȘah a formularului de aprobare a competiției, semnat și ștampilat, cu specificarea clară a omologării (sau nu) la FIDE, a condițiilor de participare (liberă, invitațională etc.), a datelor tehnice (număr runde, ritm de joc), a brigăzii de arbitraj, restricțiilor medicale etc.

c) Înregistrarea în termenul legal de către FRŞah la FIDE în vederea avizării internaţionale, pentru competiţiile la care se solicită aceasta de către organizator;

d) Înaintarea la FRŞah a documentelor prevăzute în Regulamentul Serviciului de Arbitraj;

e) Plata taxelor de omologare internă şi internaţională.

(4) Organizatorii, prin intermediul arbitrilor competiţiei, au obligaţia de a verifica dreptul de participare al sportivilor la competiţiile pe care le organizarea. Acceptarea într-o competiţie a unor sportivi fără drept de joc duce la neomologarea internă şi internaţională a competiţiei respective.

(5) Organizatorii au obligația de a face publice rezultatele competițiilor.

**CAPITOLUL 8**

**ACTIVITĂŢI DE PROMOVARE A ŞAHULUI CA INSTRUMENT EDUCAŢIONAL**

**Art.29**

(1) FRŞah îşi asumă rolul de promovare a şahului ca instrument educaţional în rândul copiilor.

(2) Realizarea obiectivului strategic al FRŞah de promovare a şahului ca instrument educaţional se va realiza prin:

a.Proiectul naţional “Şi eu! Susţin şahul românesc” de susţinere a introducerii şahului în şcoli ca instrument educaţional în parteneriat cu Ministerul Educaţiei

b.Proiectul “Street Chess” de popularizare a şahului prin desfăşurarea de acţiuni şahiste în aer liber, în locuri cu o maximă vizibilitate

c.Susţinerea proiectelor locale şi regionale de promovare a şahului

d.Organizara de conferinţe, webminarii, evenimente de promovare a şahului ca instrument educaţional

e.Publicarea de materiale de promovare a şahului ca instrument educaţional

(3) Coordonarea acţiunilor de promovare a şahului ca instrument educaţional se va realiza prin Comisia pentru Şah în Şcoală, Copii şi Juniori a FRŞah

**CAPITOLUL 9**

**ACTIVITATEA OPERATIVĂ A FRŞAH**

**Art.30**

(1) Activitatea operarivă a FRŞah este asigurată de personalul executiv, compus din:

- Secretar General

- Antrenor Federal / Director Tehnic

- Economist (funcţie asimilată cu cea de contabil şef/trezorier)

- Referent specialitate

- Instructor sportiv

- Casier

(2) Secretarul General, Antrenorul Federal/Directorul Tehnic şi Contabilul Şef/Contabilul alcătuiesc Directoratul FRŞah , atribuţiile respectivilor fiind prevăzute în Statutul FRŞah. Atât aceştia, cât şi ceilalţi membri ai personalului executiv, au fişe de post în care sunt prevăzute atribuţiile fiecăruia în mod detaliat.

(3) Interfaţa de comunicare între FRŞah şi publicul larg este asigurată prin intermediul site-ului oficial www.frsah.ro precum și a paginii de Facebook a FRŞah. Actualizarea ~~sa~~ lor zilnică revine ca responsabilitate referentului de specialitate, în colaborare tehnică cu un webmaster şi Comisia de Comunicare a FRŞah.

(4) Activitătile de contabilitate, audit, achiziţii, consultanţă juridică, realizare şi administrare pagină web, precum şi alte activităti similare pot fi realizate şi prin firme specializate, în baza unor contracte de prestări servicii.

~~Trimestrial se editează “Buletinul Intern al FRŞah”, care cuprinde rezultatele tuturor competiţiilor omologate în perioada respectivă, actele normative de importanţă publică, precum şi materiale de specialitate.~~ (se propune abrogarea)

(5) Pentru o mai bună comunicare internă, FRŞah editează lunar un newsletter, care este distribuit cluburilor membre şi tuturor celor interesaţi să fie la curent cu ultimele noutăţi şahiste.

**CAPITOLUL 10**

**COLEGIILE ŞI COMISIILE DE SPECIALITATE ALE FRŞAH**

**Art.31**

**Funcţionarea colegiilor şi comisiilor de specialitate**

(1) Colegiile şi comisiile de specialitate ale FRŞah funcţionează conform Statutului FRŞah şi asigură suport tehnic Consiliului Director şi Directoratului FRŞah.

(2) Colegiile şi comisiile de specialitate sunt formate din 3-7 specialişti, in conformitate cu prevederile Statutului FRŞah

(3) Colegiile şi comisiile de specialitate se întrunesc lunar sau ori de câte ori este nevoie.

(4) La finalul fiecărei şedinţe de lucru, preşedintele colegiului / comisiei de specialitate transmite Secretarului General al FRŞah procesul verbal al şedinţei

(5) Colegiile / comisiile de specialitate răspund solicitărilor venite din partea Consiliului Director şi fac propuneri proprii de îmbunătăţire a activităţii FRŞah

**Art.32**

**Atribuţiile colegiilor de specialitate**

**(1) COLEGIUL CENTRAL DE ANTRENORI**

a. elaborează metodologia şi criteriile pentru formarea loturilor naţionale sportive şi a colectivelor tehnice pentru anul calendaristic competiţional în curs

b. propune Consiliului Director antrenorii loturilor naţionale sportive care îndeplinesc criteriile pentru a antrena loturile naţionale şi/sau olimpice.

c. propune Consiliului Director antrenorii coordonatori ai loturilor naţionale de juniori pentru fiecare categorie de vârstă

d. realizează şi elaborează programul anual pentru pregătirea/specializarea/perfecţionarea antrenorilor şi instructorilor sportivi;

e. propune tematica de pregătire pentru cursurile de specializare, programa de instruire care se desfăşoară la nivelul FR Şah precum şi Centrului Naţional de Formare şi Perfecţionare al Antrenorilor;

f. elaborează metodica şi orientarea pregătirii şi a antrenamentului pentru loturile naţionale în funcţie de categoriile respective

g. verifică şi avizează planurile de pregătire anuale pentru loturile naţionale

h. avizează componenţa loturilor naţionale propuse de antrenorii acestora conform cu criteriile de selecţie şi prezintă concluziile Consiliului Director

i. colaborează cu comisiile din cadrul Federaţiei Române de Şah, pentru elaborarea calendarului competiţional naţional şi internaţional şi a regulamentelor competiţionale;

j. propune personal specializat ca lectori pentru cursurile de formare şi perfecţionare din cadrul Federaţiei Romande de Şah şi a Centrului Naţional de Formare şi Perfecţionare al Antrenorilor

k. studiază permanent metodologia şi practicile moderne în materie de antrenament pe plan mondial şi

distribuie materiale cu instrucţiuni în vederea implementării noilor teorii de antrenament la nivel naţional;

l. participă la seminarii şi stagii de specialitate în ţara/străinătate/online, urmând a prezenta rapoarte privind noutăţile în domeniu, în cadrul cursurilor de perfecţionare din ţară;

m. avizează lucrările de specialitate prezentate, difuzate şi/sau publicate sub egida (sigla) FR Şah;

n. reprezintă intereselor antrenorilor din cadrul cluburilor afiliate la FR Şah (nu din punct de vedere juridic);

o. colaborează cu Comisia de Etică în vederea rezolvării conflictelor disciplinare apărute

p. propune Consiliului Director sportivii şi antrenorii cu rezultate deosebite în anul în curs în vederea stabilirii clasamentele anuale ale celor mai performanţi sportivi şi antrenori ai anului, conform cu regulamentul pentru realizarea acestor clasamente anuale

q. coordonează realizarea revistei FRŞah şi contribuie cu materiale de specialitate la publicațiile FR Șah (newsletter, revistă, site, pagina Facebook, etc)

**(2) COLEGIUL CENTRAL DE ARBITRI**

a. coordonează activitatea de arbitraj la șahul practic, compoziție șahistă și dezlegări probleme  
b. organizează acțiuni de selecție a arbitrilor pentru alcătuirea loturilor naționale de arbitri  
c. propune spre aprobarea Consiliului Director arbitrii pentru competițiile naționale și internaționale organizate de FRȘah  
d. organizează cursuri pentru formarea și perfecționarea arbitrilor   
e. coordonează traducerea literaturii de specialitate (Legile Șahului, Manualul arbitrului etc)

f. realizează materiale referitoare la arbitraj pentru publicațiile FR Șah (newsletter, revistă, site, pagina Facebook, etc) în scopul informării jucătorilor pentru o mai bună cunoaștere și respectare a regulamentelor

**Art.33**

**Atribuţiile comisiilor de specialitate**

**(1) COMISIA CENTRALĂ DE ŞAH PRIN CORESPONDENŢĂ**

a. coordonează activitatea de şah prin corespondenţă pe plan intern şi participarea la competiţiile de şah prin corespondenţă internaţionale

b. organizează si asigură arbitrajul competiţiilor interne şi internaţionale de şah prin corespondenţă organizate de FRŞah

c. selectează jucatorii pentru lotul naţional al României de şah prin corespondenţă şi echipele pentru competiţiile internaţionale

d. propune reprezentanţii la reuniunile / congresele naţionale şi internaţionale organizate de FRŞah şi/sau ICCF

e. asigură informarea jucătorilor de şah prin corespondenţă în scopul unei mai bune cunoaşteri a regulamentelor ICCF şi a altor evenimente din şahul prin corespondenţă

f. realizează materiale referitoare la şahul prin corespondenţă pentru publicaţiile FRŞah şi ICCF (newsletter, revistă, site, pagina Facebook etc.)

**(2) COMISIA CENTRALĂ DE COMPOZIŢIE ŞAHISTĂ**

a. asigură desfășurarea într-un cadru sistematizat a activității de compoziție şahistă

b. oferă suport tehnic pentru organizarea de concursuri de dezlegări

c. sprijină organizarea de concursuri de compoziție şahistă

d. coordonează organizarea Campionatelor Naţionale de dezlegări şi compoziţie şahistă

e. realizează materiale referitoare la dezlegări şi compoziţia şahistă pentru publicaţiile FRŞah (newsletter, revistă, site, pagina Facebook etc.)

**(3) COMISIA DE COMPETIŢII**

a. monitorizează organizarea competiţiilor şahiste naţionale şi internaţionale organizate de FRŞah şi cluburile membre şi propune măsuri de îmbunătăţire a organizării competiţiilor

b. elaborează regulamentul de atribuire a competiţiilor organizate de FRŞah prin intermediul unui partener (structură sportivă, societate comercială)

c. analizează ofertele de organizare a unor competiţii ale FRŞah de către persoane juridice (structuri sportive, societăţi comerciale) şi transmite Consiliului Director un “Raport de analiză al ofertelor” în vederea selectării ofertei câştigătoare

d. transmite Consiliului Director un aviz consultativ la toate propunerile de modificare a regulamentelor competiţiilor organizate de FRŞah şi ori de câte ori este consultat pe probleme legate de organizarea competiţiilor şahiste interne şi internaţionale

e. evaluează organizarea competiţiilor şahiste omologate de FRŞah

f. propune actualizarea “Codului de conduită al organizatorului de competiţii” ori de câte ori este nevoie

**(4) COMISIA CENTRALĂ DE LEGITIMĂRI ŞI TRANSFERĂRI, CLASIFICĂRI SPORTlVE ŞI RATING**

a. propune şi avizează propunerile de modificare ale regulamentelor de legitimări, transferări, clasificări sportive şi rating

b. coordonează actualizarea bazelor de date cu jucători legitimaţi la FRŞah împreună cu personalul angajat din cadrul FRŞah

c. realizează materiale de informare a jucătorilor, antrenorilor şi arbitrilor cu privire la modificările apărute în regulamentele naţionale şi internaţionale de clasificări sportive şi rating

d. analizează cazurile de transferuri litigioase şi transmite raportul de analiză şi propuneri de soluţionare Consiliului Director

e. verifică îndeplinirea condiţiilor de obţinere a normelor de clasificare sportive de către sportivii, antrenorii şi arbitrii care aplică pentru o clasificare sportivă superioară

**(5) COMISIA DE ETICĂ ŞI DISCIPLINĂ**

a. cercetează cazurile de încălcare a regulilor de etică şi disciplină de către oficiali FRŞah, membri FRŞah, organizatori, sponsori şi participanţi la competiţiile omologate de FRŞah (sportivi, antrenori, părinţi, spectator etc.)

b. propune Consiliului Director actualizarea Codului de Etică ori de câte ori este nevoie

c. face recomandări secţiilor de şah din cluburi şi asociaţii sportive cu privire la măsurile educative ce trebuie luate faţă de sportivi sau cadre tehnice a căror comportare nu este conformă cu prevederile regulamentele FRŞah sau cu spiritual fair-play-ului

d. organizează seminarii pentru jucători, antrenori şi părinţi având ca tematică conduita şahistă

e. realizează materiale referitoare la conduita şahistă şi promovarea spiritului de fair-play în rândul participanţilor la competiţiile şahiste pentru publicaţiile FRŞah (newsletter, revistă, site, pagina Facebook etc.)

**(6) COMISIA DE PRESĂ ŞI COMUNICARE**

a. organizează și desfășoară activitățile FRS pe linie de comunicare și relație cu presa

b. asigură un dialog permanent cu reprezentanții mass-media

c. concepe, elaborează și redactează planuri de gestionare a campaniilor media

d. analizează informațiile apărute în spațiul public cu privire la activitatea federației, impactul acestora asupra imaginii șahului și face propuneri în consecință

e. elaborează, la solicitarea Consiliului Director sau din proprie inițiativă, communicate, știri de presă ori răspunsuri ca drept de replică, dezmințiri sau alte precizări

f. asigură documentarea jurnaliștilor cu aspecte specifice activității federației sau privind desfășurarea unor evenimente șahiste de anvergură națională sau internațională

g. gestionează comunicarea publică din pagina web a federației și conturile social media

h. coordonează organizarea de conferințe de presă, briefing-uri sau călătorii de presă

i. coordonează organizarea evenimentului Gala Șahului Românesc

j. coordonează relizarea newsletter-ului FRŞah

**(7) COMISIA PENTRU ŞAH ÎN ŞCOALĂ, COPII, JUNIORI ŞI TINERET**

a. coordoneaza promovarea la nivel national a șahului ca instrument educațional

b. susţine promovarea șahului în școală prin diverse mijloace: rețele sociale, evenimente, concursuri

c. gestionează proiectele de implementare a șahului în școli

d. susţine si coordonează organizarea unor competiții (locale, regionale, naționale) între școli

e. organizează conferințe şi evenimente având ca tematică șahul în școală şi propune reprezentanţii FRŞah pentru participarea la evenimente similare

f. realizează materiale referitoare la şahul în şcoală pentru publicaţiile FRŞah (newsletter, revistă, site, pagina Facebook etc.)

**(8) COMISIA FEDERALĂ DE APEL**

a. cercetează aspectele în legătură cu care a fost sesizată, analizează cazul pe fond şi pronunță decizia

b. judecă apelurile formulate de către membri afiliaţi sau de către persoanele implicate în activitatea de şah împotriva hotărârilor comisiilor de specialitate precum şi pe cele introduse de membrii FRŞah împotriva hotărârilor pronunţate de comisile centrale ale federaţiei si ale Consiliului Director

c. poate hotărî asupra oricărei sancţiuni prevăzute în statutul şi regulamentele FRŞah

d. analizează anual activitatea proprie şi întocmeşte rapoarte pe care le prezintă Adunării Generale

e. consiliază structurile FRŞah privind respectarea legalităţii şi prevenirea încălcării normelor legale

f. sesizează preşedintele FRŞah sau Adunarea Generala cu privire la deficienţele sau problemele apărute ori existente în cadrul federaţiei, potrivit obiectului său de activitate

g. face recomandări secţiilor de şah din cluburi şi asociaţii sportive cu privire la măsurile educative ce trebuie luate faţă de sportivi sau cadre tehnice a căror comportare nu este conformă cu prevederile regulamentele FRŞah sau cu spiritual fair-play-ului

h. ţine evidenţa hotărârilor luate, verifică îndeplinirea lor şi prezintă Preşedintelui Federaţiei şi Adunării Generale măsurile luate

i. studiază sistemul de sancţiuni şi propune variante de perfecţionare sau îmbunătăţire

**(9) COMISIA PENTRU ŞAHUL FEMININ**

a. propune şi coordonează proiecte pentru promovarea sahului feminin

b. propune reprezentantele FRŞah pentru participarea la seminarii si evenimente organizate de comisia feminina a FIDE

c. asigură informarea şi instruirea jucătoarelor, antrenoarelor şi arbitrelor în vederea participării la evenimente FIDE destinate fiecarei categorii

d. coordonează organizarea de cursuri de perfecţionare pentru antrenoare şi arbitre

e. contribuie la susţinerea echipei olimpice feminine şi a tinerelor talente.

f. realizează materiale referitoare la şahul feminin pentru publicaţiile FRŞah (revistă, site, pagina Facebook etc.)

**(10) COMISIA JUCĂTORILOR DE ŞAH**

a. asigură interfaţa dintre FRŞah şi jucătorii legitimaţi la FRŞah, în scopul îmbunătăţirii permanente a statutului jucătorilor legitimaţi la FRŞah

b. propune măsuri de imbunătăţire a condiţiilor organizatorice şi transmite Comisiei de Competiţii opinii ale participanţilor la turnee organizate sub egida FRŞah

c. propune modificări ale regulementelor competiţiilor organizate de FRŞah ori de câte ori se consideră că acestea sunt în folosul jucătorilor de şah din România

d. participă prin preşedintele comisiei, cu vot consultativ, la şedinţele Colegiului Central de Antrenori

**(11) COMISIA TEHNICĂ DE REGULAMENTE**

a. analizează şi transmite Consiliului Director un aviz consultativ pentru toate propunerile de modificare a regulamentelor FRŞah

b. analizează şi transmite Consiliului Director un aviz consultativ pentru toate propunerile de modificare a Regulamentului de Organizare şi Funcţionare al FRŞah şi Statutului FRŞah

c. face propuneri proprii de modificare a regulamentelor FRŞah ori de câte ori este nevoie

d. realizează materiale de informare a cluburilor, jucătorilor, antrenorilor şi arbitrilor cu privire la modificările apărute în regulamentele naţionale şi internaţionale

**(12) COMISIA ASOCIAŢIILOR JUDEŢENE ŞI A MUNICIPIULUI BUCUREŞTI**

a. asigură coordonarea activităţii Asociaţilor Judeţene de Şah şi Asociaţia de Şah a Municipiului Bucureşti

b. propune proiecte de activităţi şahiste judeţene şi inter-judeţene, în colaborare cu Asociaţiile Judeţene de Şah şi Asociaţia de Şah a Municipiului Bucureşti

c. realizează materiale referitoare la Campionatele Judeţene, Campionatul Municipiului Bucureşti şi alte competiţii judeţene pentru publicaţiile FRŞah (revistă, site, pagina Facebook etc.)

**(13) COMISIA ŞAHIŞTILOR ROMÂNI DE PESTE HOTARE**

a. asigură comunicarea FRŞah cu şahiştii români de peste hotare

b. sprijină informarea jucătorilor români de peste hotare cu privire la activităţile şi evenimentele organizate de FRŞah

c. organizează evenimente cu participarea şahiştilor români din străinătate

d. realizează materiale cu privire la activitatea şahiştilor români din străinătate pentru publicaţiile FRŞah (revistă, site, pagina Facebook etc.)

**(14) COMISIA FEDERALĂ ANTIDOPING**

a. coordonează prevenirea şi combaterea dopajului în rândul jucătorilor de şah

b. urmăreşte instruirea sportivilor şi a personalului asupra efectelor şi consecinţelor ce decurg din utilizarea substanţelor şi metodelor interzise

c. realizează materiale informative cu privire la prevenirea şi combaterea dopajului pentru publicaţiile FRŞah (revistă, site, pagina Facebook etc.)

La prima modificare a Statutului FRŞah se va propune schimbarea denumirii in Comisia Medicală și extinderea atribuțiilor acestei comisii, în special in această situație de pandemie, precum elaborarea unor norme (ghiduri) care trebuie respectate la organizare (in plus la prevederile legale) etc

**~~COMISIA ORGANIZATORILOR DE COMPETIŢII~~**

La prima modificare a Statutului FRŞah se va propune desfiinţarea acestei comisii, a cărei activitate se suprapune peste Comisia de Competiţii, prin comasarea celor două comisii.

**CAPITOLUL 11**

**ACTIVITATEA FINANCIARĂ A FRŞAH**

**Art.34**

**Fondurile financiare ale FRŞah**

Fondurile financiare ale FRŞah se constituie din:

**A.** VENITURI PROPRII, provenite din:

**a.** încasări din evenimente sportive, prestări de servicii, drepturi de televiziune;

**b.** încasări din contracte de sponsorizare, reclamă şi publicitate sportivă, precum şi din alte contracte pentru realizarea de venituri, încheiate cu parteneri români sau străini;

**c.** cotizaţii şi taxe, indemnizaţii de transfer, contribuţii băneşti sau în natură;

**d.** vânzarea unor lucrări de specialitate sau a unor materiale de publicitate sportivă;

**e.** donaţii şi contribuţii în bani sau natură, de la persoanele fizice, juridice române sau străine;

**f.** alte surse, în condiţiile legii.

**B.** VENITURI BUGETARE, obţinute în baza contractului de finanţare încheiat cu MTS, alte

ministere sau COSR pentru susţinerea financiară a unor programe sau subprograme de pregătire şi participare în competiţii oficiale interne şi internaţionale. Fondurile în lei şi valută ale FRŞah se păstrează în conturi bancare proprii, în condiţiile legii.

**C.** CHELTUIELI

Partea de venituri bugetare se cheltuieşte în conformitate cu HG 1447/2007, care reglementează normele financiare în activitatea sportivă.

Partea provenită din venituri proprii se cheltuieşte corespunzător Hotărârilor Consiliului

Director, pentru susţinerea activităţii FRŞah:

 plata utilitarelor (telefonie, birotică, consumabile, apă, ceai, cafea etc.);

 onorarii sportivi şi tehnicieni în baza contractelor încheiate şi aprobate;

 onorarii lectori la cantonamente sau cursuri antrenori/arbitri;

 plata colaboratorilor externi în baza contractelor încheiate şi aprobate.

**CAPITOLUL 12**

**REGULAMENTUL FINANCIAR**

**Art.35**

**Date generale despre activitatea financiară**

(1) Anul financiar începe la 1 ianuarie şi se termină la 31 decembrie al fiecărui an.

(2) Toate conturile bancare ale FRŞah şi toate investiţiile trebuie să fie făcute întotdeauna în numele FRŞah.

(3) Tranzacţiile bancare vor fi semnate de două persoane - economistul şi una dintre următoarele

oficialităţi: Preşedintele ~~(dacă este ordonator de credite)~~ sau Secretarul General.

(4) Economistul supune analizei şi aprobării Adunării Generale bilanţul economic şi raportul venituri şi cheltuieli (însoţite de documentaţia economică necesară, dacă este solicitată) împreună cu Raportul Comisiei de Cenzori, înregistrat în urma verificării. După prezentarea Raportului, examinarea şi aprobarea acestuia de Adunarea Generală, economistul este descărcat de obligaţiile sale financiare pentru anul respectiv, cu respectarea legislaţiei române în vigoare.

**Art.36**

**Cotizaţiile membrilor**

(1) Fiecare membru va plăti cotizaţia anuală de membru, stabilită de Adunarea Generală, înainte

de data de 1 martie a fiecărui an, sub sancţiunea suspendării.

(2) Cuantumul cotizaţiei, taxelor, vizelor, contribuţiilor şi obligaţiilor membrilor va fi stabilit de Adunarea Generală, prin norme privind regimul taxelor, cotizaţiilor şi vizelor.

**Art.37**

**Bilanţul contabil**

(1) FRŞah va întocmi bilanţul contabil cu respectarea normelor metodologice elaborate de Ministerul Finanţelor.

(2) În termen de 15 zile de la data aprobării de către Adunarea Generală a membrilor, o copie de pe bilanţul contabil, împreună cu raportul de activitate al FRŞah pe anul trecut, raportul cenzorilor şi procesul verbal al Adunării Generale se vor depune la Administraţia Financiară competentă. După vizarea bilanţului contabil de către Administraţia Financiară, documentele menţionate mai sus se vor publica în Monitorul Oficial – partea IV şi se vor depune la Ministerul Justiţiei – Registrul persoanelor juridice fără scop patrimonial.

**CAPITOLUL 13**

**DISPOZIŢII FINALE**

**Art.38**

**Aplicarea şi respectarea Regulamentului de Organizare şi Funcţionare a FRŞah**

(1) Prezentul Regulament de Organizare şi Funcţionare a FRŞah, împreună cu fişele individuale de post, reprezintă de drept şi Regulament de Ordine Interioară pentru angajaţii FRŞah.

(2) Respectarea prezentului Regulament de Organizare şi Funcţionare este obligatorie pentru toţi membrii afiliaţi ai FRŞah, pentru sportivii, antrenorii, arbitrii şi specialiştii din domeniu.

(3) Membrii afiliaţi au îndatorirea de a include în statutele şi reglementările proprii prevederile corespunzătoare din prezentul Regulament de Organizare şi Funcţionare.

**Art.39**

**Intrarea în vigoare**

(1) Prezentul regulament a fost revizuit şi aprobat în ședința Consiliului Director din 14.01.2022 şi întră în vigoare începând cu aceeaşi data, prin publicarea pe site-ul www.frsah.ro

(2) La data intrării în vigoare a prezentului regulament, se abrogă Regulamentul de Organizare şi Funcţionare al FRŞah aprobat în ședința Consiliului Director din 16 martie 2018.